La Corporació Municipal d'Alboraia rep a l'estudiantat d'intercanvi del Col·legi Santa Maria Marianistes
25 de maig de 2022

Ahir a la vesprada Ismael Rubio, regidor d'Educació de l'Ajuntament d'Alboraia, al costat de Manuel Andreu, regidor de Cultura, i membres de la Corporació Municipal, van rebre a l'estudiantat alemany que està realitzant un intercanvi al municipi.

Els i les estudiantes d'intercanvi procedeixen del centre Wildermuth Gymnasium, de Tübingen (Alemanya), i estan realitzant una estada a Alboraia fins al 30 de maig, gràcies al programa d'intercanvi amb el Col·legi Santa Maria Marianistes.

Enguany el Col·legi Santa Maria Marianistes celebra la 20a edició del seu programa d'intercanvi, i els seus estudiants van realitzar la seua estada a Alemanya del 8 al 15 de maig. L'acolliment el realitzen les pròpies famílies de l'alumnat, i és una experiència que permet "estrényer llaços entre països europeus, a més de ser enriquidora a nivell lingüístic i personal, fomentant valors com la fraternitat i la solidaritat", com assenyala una de les professores responsables del programa.

L'alumnat visitant, de 15 i 16 anys, també està tenint l'oportunitat de conéixer millor Alboraia, els seus productes i el seu patrimoni. Gràcies a aquest intercanvi es generen connexions i una obertura del municipi a les persones que el vulguen visitar. Des del Col·legi Santa María Marianistas també han volgut agrair el suport de l'Ajuntament d'Alboraia en totes les edicions que s'ha realitzat l'intercanvi.